NaiveNeuron/SloPal huggingface dataset:
Galko, Ľubomír, poslanec NR SR (2023-12-13):
Ďakujem pekne. Mám niekoľko poznámok k tomuto vystúpeniu. Po prvé, Marek, ty si hovoril o tom, že vláda týmto konsolidačným návrhom zákona vezme z jedného vrecka ľuďom peniaze a potom ich dá do druhého vrecka. No len tu treba upresniť, že ešte predtým, ako ich dá do toho druhého vrecka, tak polovicu z toho ukradne. Hej? Čiže aby to teda bolo úplne jasné, že ako to chce urobiť. Po druhé, hovoril si o II. pilieri, o znížení odvodu do II. piliera na štyri percentá. Týmto krokom táto vláda klamárov a podvodníkov doslova ukradne ľuďom 365 miliónov eur, ktoré si mohli sporiť na svoj dôchodok. Áno, toto je lúpež budúcich dôchodkov. Teda ak má napríklad priemerný sporiteľ vek 38 rokov a šetril by do 65 rokov, tak by sa mu tieto peniaze zhodnocovali 27 rokov. Štandardné dlhodobé akciové zhodnotenie je na úrovni 6 %, to znamená, že 365 miliónov, ktoré ľuďom ročne táto vláda podvodníkov a klamárom, klamárov ukradne, tak je vlastne 1,76 miliardy eur, ktoré títo ľudia mohli mať zarobené zas na svoj dôchodok, a to je, prosím pekne, výpočet len na jeden rok. Z toho dôvodu si myslím, že vzhľadom k tomuto konsolidačnému opatreniu ma to oprávňuje skonštatovať, že nemáme len vládu podvodníkov a klamárov, ale máme aj vládu zlodejov budúcich dôchodkov. No a samo, samo o sebe to ďalšie opatrenie, daňové, licencie, to, že majú platiť firmy, ktoré nič nezarobia a majú prerušenú činnosť z nejakého dôvodu, nepodnikajú, majú platiť od 340 do 3 840 eur, to je katastrofa. Ďa... (Prerušenie vystúpenia časomerom.)
Bugár, Béla, podpredseda NR SR (2016-12-06):
Prezentujme sa a hlasujme. (Hlasovanie.) Prítomných 143 poslancov, za 79, proti 50, zdržalo sa 14 poslancov. Konštatujem, že Národná rada po opätovnom prerokovaní schválila náš tzv. rokovací poriadok č. 350. Nasleduje hlasovanie v prvom čítaní o návrhu poslankyne Smolíkovej na vydanie zákona, ktorým sa dopĺňa zákon č. 317/2009 Z. z. o pedagogických zamestnancoch, tlač 294. Prosím teraz pána poslanca Vörösa, aby ako spravodajca z gestorského výboru pre vzdelávanie, vedu, mládež a šport informoval Národnú radu o jednotlivých hlasovaniach. (Hlasovanie o návrhu poslankyne Národnej rady Slovenskej republiky Evy Smolíkovej na vydanie zákona, ktorým sa dopĺňa zákon č. 317/2009 Z. z. o pedagogických zamestnancoch a o zmene a doplnení niektorých zákonov v znení neskorších predpisov , tlač 294.)
Šeliga, Juraj, poslanec NR SR (2023-02-16):
Ďakujem pekne, pán predseda aj pán predseda Fico. Je tu naozaj chaos, ale ja navrhujem, že držme sa rokovacieho poriadku naozaj v tomto. Pán predseda má právo zvolávať schôdzu. Teraz máme sa zase prezentovať, potom je nejaká prestávka, máme tu nedorokované body. Čo urobí pán Sulík je jeho vec, politické body sú jeho vec, len aby nám to, aby sme pokračovali ďalej v tých ďalších schôdzach, ktoré tu sú, pán predseda. To je, to je môj návrh. Samozrejme, môžte ma prehlasovať, ale však na to tu máme ten rokovací poriadok.
Gašpar, Tibor, poslanec NR SR (2024-02-08):
Hlasujeme o bode 245 druhého pozmeňujúceho návrhu poslanca Galka.
Šeliga, Juraj, podpredseda NR SR (2020-04-02):
Ďakujem. Pán poslanec Šudík.
M. Hort, podpredseda NR SR: (2009-09-11):
Dávam teraz slovo spoločnému spravodajcovi z výboru pre pôdohospodárstvo, životné prostredie a ochranu prírody poslancovi Miroslavovi Jureňovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Pán poslanec, nech sa páči.
J. Jasovský, poslanec: (2001-10-03):
A, pán poslanec Kužma, s vami tiež súhlasím, ale asi ste ma nepochopili. Ja som hovoril o elektronickom systéme, že by bol najprijateľnejší. Tam sú dve možnosti. Buď prostredníctvom kariet, ako  ste  hovorili vy, alebo prostredníctvom  priameho  načítania  toho-ktorého vozidla, to znamená cez informačný systém, ktorý sa dnes nebuduje. To znamená, ten systém by bol oveľa lepší, ale dnes jednoduchší, aj keď relatívne nákladnejší k výstavbe diaľnic, je systém výstavby mýtnic. Iste, je nepríjemné cestovať napríklad do Talianska v letnej sezóne, keď sa dostanete niekde k mýtnici, stojíte v 15 km rade. Je to nepríjemné, ale na druhej strane má pravdu pán poslanec Slavkovský, ktorý hovorí, že tieto zdroje sú priamo použiteľné. Ale treba povedať, že to, čo som hovoril, že najčistejší systém je ten, zaplatiť toľko, za koľko tú diaľnicu využívaš, to je správne. Mýtnicou alebo elektronickým spôsobom. Nálepka správny systém nie je. A to len potvrdzujeme súčasný stav, ktorý nie je dobrý. To je jeden problém. Dalo by sa hovoriť na túto tému dlho. Ale skôr ma trápi to, že nie je ani pokračovanie, čo som hovoril, otázka riešenia v mriežke Dukla v prepojení na Prešov a na Košice a otázka takisto obchvatu Košíc, v akom štádiu je, a pokračovať na Ukrajinu. Tam je obrovská možnosť riešenia nezamestnanosti. A tieto všetky stavby stagnujú. A tu je celý problém ešte aj v tom, že končia stavebné povolenia na množstvo stavieb, ktoré boli projekčne vypracované, a nová vláda, pokiaľ nastúpi, bude mať dvojročné vákuum, kým vôbec tieto práce rozbehne... (Zaznel zvuk časomiery.)
Blanár, Juraj, podpredseda NR SR (2021-06-24):
Pani kolegyňa Pleštinská, vidím, že ste sa prihlásili s faktickou poznámkou. (Reakcia z pléna.) V poriadku. Preto chcem, aby... aj pre korektnosť ostatných, že rešpektujem vaše prihlásenie, a preto chcem len poprosiť, každý aby počas vystúpenia, keď je rozhodnutý, aby sa prihlásil k faktickej poznámke. Takže budeme pokračovať, ďalším je pán poslanec Erik Tomáš, nech sa páči.
Nachtmannová, Oľga, poslankyňa NR SR (2014-03-21):
Ďakujem za slovo. Pán poslanec, hlbšie ste v tomto parlamente ozaj už klesnúť nemohli. Tie vulgarizmy, ktoré ste tu už používali, a veľmi právom vás pani spravodajkyňa napomenula, pretože, prepáčte, ale váš kolega Mičovský neustále zdôrazňuje, aká je tu sieň zákonnosti, a to, čo ste tu vy predviedli, toto sa nepoužíva ani v štvrtej cenovej skupine. Samozrejme, nedá sa úplne na všetko reagovať, ale mimo iné ste spomenuli, že kde je dôkaz, že pán Andrej Kiska patrí medzi scientológov. Iste uznáte, že základom úspechu v súčasnej dobe sú informácie. Ak teda prijmeme výrok, že Andrej Kiska je úspešný podnikateľ, veď prednášal kvôli tomu na pôde školy manažmentu Ronalda Hubbarda a tam ho pozvali predsa ako úspešného podnikateľa, aspoň tak to prezentoval. Ako to, že si nepozrel, kam ide prednášať? Veď ako úspešný podnikateľ neustále pracuje s informáciami. Myslím si, že priemerne inteligentný človek vie, čo je to za školu, kto za touto školou stojí. A rovnako ak v októbri pán Andrej Kiska, konkrétne 3. 10. 2013, o 18.00 hod. krstil knihu Ivety Pačutovej „Vykupiteľ duší“, takisto stačí, keď si nahodíte to meno do Googlu, tak vám vyskočí, že táto pani sa priznala k scientológii, dokonca je zakladateľkou scientologického centra v Trebišove. A takisto myslím si, že vysokoškolsky vzdelaný človek, a myslím si, že na to netreba ani vysokú školu, vie, že toto je odnož scientologickej cirkvi. Tak mi, prosím vás, nehovorte, ak niekto je tak úspešný, a teda asi musí mať vždy dostatok informácií, nevedel, kde prednáša, kto mu vydáva knihu, s kým sa stretáva, komu krstí knihu. Ďakujem.
Blahová, Natália, poslankyňa NR SR (2011-10-11):
Ďakujem pekne. Ja by som nadviazala hneď na vaše posledné vety, žiadať od partnera, aby diametrálne zmenil svoj názor, je násilie, nesloboda a popieranie plurality a slobody názorov. A ak je toto slobodný a demokratický parlament, je možné tu vysloviť iný názor a je možné hlasovať podľa svojho vedomia a svedomia bez toho, aby kedykoľvek bola, alebo viselo to, alebo celá vláda visela na takejto nezhode. Ďakujem pekne.
Hlina, Alojz, poslanec NR SR (2015-12-21):
Ďakujem pekne. Dobre to kolega povedal – ako s tou žabou. A naozaj, tá senzitivita ľudí by sa mala zvýšiť i keď niekto sa uspokojí s tým, že v miske je niečo spadnuté. Niekto, kto si možno nezaslúži tú slobodu, alebo za ňu nebojoval, je mu to jedno, len ja by som upozornil na jeden fakt, niekedy komunisti, boľševici prenasledovali intelektuálov, hej, elitu, divadelníkov, lebo im kazili systém. Ale ja budem v mojom vystúpení, ale aj teraz, kolega čo hovoril, hovoriť o živnostníkovi, vážení, však mňa buzerujte, koľko chcete, mne posielajte. Ja som si bol včera na pošte, takú centimetrovú hrubú obálku som dostal z generálnej prokuratúry. Obvinili ma aj z toho, že dýcham. V poriadku, nevadí, mňa buzerujte, koľko chcete. Ale prosím vás, nechajte na pokoji tých živnostníkov. Ten biedny živnostník išiel, neviem, či 70 euro alebo koľko dostal za to, že príde a odvezie kontajner. Prečo sa na tom biednom živnostníkovi odbavovalo desať policajtov? Rozumiete, ľudia? Ja to vám hovorím. Prosím vás, oni už idú z kraja, im to už je jedno. Každý, kto im bude stáť v ceste, všetkých zmätú. Komunisti naháňali filmových režisérov, divadelných režisérov, spisovateľov, disent. Smeráci naháňajú už aj živnostníkov. Živnostník, ktorého si niekto objedná, aby išiel odviesť kontajner, tak sa stane obeťou šikany, policajnej čistej absolútnej šikany. V každej slušnej krajine by niekto za to zahučal. Ja to ani nejdem nikde písať. Na akú inšpekciu? Na čo to mám písať? Komu to mám písať? Ako môže jedno auto, ktoré vezie kontajner, sprevádzať tri policajné autá a nariadiť mu trasu, ako má ísť? Z akého dôvodu? Neexistuje najmenší dôvod, prečo by to mali urobiť. Lenže v tejto krajine sa tomu nikto nečuduje. Tak sa potom nečudujme, že dopadneme, ako dopadneme.
Glváč, Martin, podpredseda NR SR (2019-09-12):
Pán poslanec Petrák, dúfam, že položíte doplňujúcu otázku. Pán minister si vás vychutnáva.
Pamula, Peter, poslanec NR SR (2016-10-20):
Pán predsedajúci, dajte, prosím, hlasovať o zákone ako celku s odporúčaním gestorského výboru schváliť.
Šimečka, Michal, podpredseda NR SR (2024-06-12):
Ďakujem pekne. S faktickou poznámkou pán poslanec Glück.
Figeľ, Ján, podpredseda NR SR (2013-12-10):
Ďakujem pekne aj ja. Na vystúpenie pána poslanca Rašiho je jedna faktická poznámka od Richarda Sulíka. Nech sa páči.
Kollár, Boris, predseda NR SR (2023-02-16):
Nevezmem vám slovo, lebo tak isto sme urobili mimo rokováku. Takže nech sa páči.
Hrušovský, Pavol, podpredseda NR SR (2011-03-31):
Panie poslankyne, páni poslanci, poprosím vás, aby ste zaujali miesta. Kde mám kartu? Pristúpime k hlasovaniu o jednotlivých prerokovaných bodoch, panie poslankyne, páni poslanci, v poradí, ako odporučím o nich hlasovať. Ešte z predchádzajúcej schôdze Národnej rady Slovenskej republiky nám zostalo hlasovanie o písomných odpovediach členov vlády na interpelácie poslancov, ktorú tlač máte v lavici ako tlač 196. (Hlasovanie o interpeláciách poslancov Národnej rady Slovenskej republiky podaných na 9. schôdzi Národnej rady Slovenskej republiky Písomných odpovediach členov vlády Slovenskej republiky na interpelácie poslancov Národnej rady Slovenskej republiky , tlač 196.) Dávam hlasovať o uznesení, ktorým Národná rada Slovenskej republiky berie písomne odpovede členov vlády na interpelácie poslancov, ktorým Národná rada zoberie odpovede na vedomie. Prosím, prezentujme sa a hlasujme o návrhu. (Hlasovanie.) 138 prítomných, 78 za, 20 proti, 39 sa zdržalo, 1 nehlasoval. Návrh uznesenia Národná rada schválila. Panie poslankyne, páni poslanci, teraz dávam návrh uznesenia o písomných odpovediach členov vlády na interepelácie poslancov, 	ktoré sme prerokovali dnes po hodine otázok, a ktoré, uznesenie máte v tlači 260. (Hlasovanie o interpeláciách poslancov Národnej rady Slovenskej republiky podaných na 12. schôdzi Národnej rady Slovenskej republiky , tlač 260.) Pán poslanec Blanár nesúhlasil s odpoveďou ministra zahraničných vecí, preto osobitne dám hlasovať o námietke pána poslanca Blanára, ktorý nesúhlasí s odpoveďou, tak ako ju dostal od interpelovaného ministra zahraničných vecí Mikuláša Dzurindu. Teda mimo tejto odpovede hlasujeme o uznesení, ktorým zoberieme ostatné odpovede členov vlády na interpelácie poslancov na vedomie. Hlasujeme, páni poslanci. (Hlasovanie.) 139 prítomných, 77 za, 25 proti, 36 sa zdržalo, 1 nehlasoval. Návrh sme schválili. Teraz dám hlasovať o uznesení Národnej rady, ktorým Národná rada na požiadanie pána poslanca Blanára, ktorý interpeloval pána ministra zahraničných vecí, buď zoberie, alebo nezoberie na vedomie odpoveď, ktorú dostal pán poslanec. Prosím, prezentujme sa, hlasujeme o odpovedi berie na vedomie. Hlasujeme, páni poslanci. (Hlasovanie.) 139 prítomných, 78 za, 61 proti. Návrh sme schválili. Poprosím teraz pani poslankyňu Liškovú, aby z poverenia zahraničného výboru predložila Národnej rade návrh uznesenia, ktorým vyslovujeme súhlas medzi Dohodou Národnej rady Slovenskej republiky s Európskym spoločenstvom a jeho členskými štátmi na jednej strane a Juhoafrickou republikou na strane druhej, ktorou sa mení a dopĺňa Dohoda o obchode, rozvoji a spolupráci , ktorú prerokovávame ako tlač 208. Nech sa páči, pani spoločná spravodajkyňa, máte slovo.
Vaľová, Jana, poslankyňa NR SR (2016-10-11):
Vážený pán podpredseda, vážený pán minister, dovoľte mi, aby som ako spravodajkyňa výboru pre sociálne veci predniesla túto spoločnú správu výborov Národnej rady Slovenskej republiky o prerokovaní vládneho návrhu zákona uvedeného pod tlačou 189. Výbor Národnej rady pre sociálne veci ako gestorský výbor k vládnemu návrhu zákona, ktorým sa dopĺňa zákonom č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení neskorších predpisov (tlač 189), podáva Národnej rade túto spoločnú správu výborov. Národná rada sa uznesením č. 176 z 8. septembra 2016 pridelila predmetný vládny návrh zákona na prerokovanie ústavnoprávnemu výboru, výboru pre financie, rozpočet a menu, výboru pre sociálne veci. Výbory prerokovali predmetný návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona podľa § 75 ods. 2 rokovacieho poriadku. Vládny návrh zákona, ktorým sa dopĺňa zákon č .592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení neskorších predpisov (tlač 189), odporučili Národnej rade Slovenskej republiky schváliť: ústavnoprávny výbor uznesením č. 52 zo 4. októbra 2016, výbor pre financie a rozpočet uznesením č. 61 zo 4. októbra 2016 a výbor pre sociálne veci uznesením č. 18 zo 6. októbra 2016. Z uznesení výborov Národnej rady uvedených pod pod bodom 3 tejto spoločnej správy nevyplývajú žiadne pozmeňujúce ani doplňujúce návrhy. Gestorský výbor na základe stanovísk výborov k uvedenému vládnemu návrhu odporúča Národnej rade návrh zákona schváliť. Spoločná správa výborov Národnej rady o prerokovaní vládneho návrhu zákona bola schválená uznesením Výboru Národnej rady pre sociálne veci č. 22 zo 6. októbra 2016. Týmto uznesením ma výbor zároveň poveril na spoločnú spravodajkyňu a splnomocnil ma, aby som na schôdzi Národnej rady pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona o rokovacom poriadku Národnej rady. Ďakujem, pán podpredseda, skončila som, prosím, otvorte rozpravu.
Dostál, Ondrej, poslanec NR SR (2021-02-04):
Pán podpredseda, dajte, prosím, hlasovať o tom, že Národná rada prideľuje návrh zákona na prerokovanie ústavnoprávnemu výboru a to aj ako gestorskému výboru s tým, že ústavnoprávny výbor prerokuje vládny návrh zákona ihneď.
Jurzyca, Eugen, poslanec NR SR (2015-06-24):
Ďakujem pekne. Najprv štatistika, počet migrantov ako podiel, alebo podiel migrantov na celkovej populácii Zeme bol 3 % v roku 1960, približne 3 % aj v sedemdesiatom, aj v osemdesiatom, aj v deväťdesiatom, aj v roku 2000, aj v roku 2010, bez ohľadu na to, či boli konflikty alebo neboli. Takže nemôžeme jeden konflikt obviňovať z toho, že stúpa migrácia. A teraz hlavná myšlienka tejto poznámky. Jednoznačne podľa štatistík ľudia odchádzajú do bohatých krajín z chudobných krajín. Tie bohaté krajiny sú jednoznačne založené na demokracii a trhovej ekonomike a zapájajú sa do globalizácie. Čiže nie je to tak, že trhová ekonomika, súkromné vlastníctvo, tolerancia k zisku, k voľnej tvorbe cien a k zahraničnému obchodu spôsobuje chudobu v Afrike. Je to presne naopak. To, že Afrika zatiaľ neprešla na tieto princípy úspechu, v súčasnosti to spôsobuje chudobu v týchto krajinách, a to potom vedie k vysokej migrácii a k tragédiám. Pokiaľ by sa malo v záverečnom vyhlásení objaviť niečo o tom, že demokracia a princípy trhovej ekonomiky spôsobujú tragédie v chudobných krajinách, tak ja by som mal veľký problém to podporiť.
Vaľová, Jana, poslankyňa NR SR (2021-11-11):
Vám je smiešne, že ľudia nemajú z čoho žiť?! (Povedané súbežne s predsedajúcim.) Ale ja si myslím, že, že, že to bude trošku, viete, karma je zdarma. Tak tí ľudia nemajú z čoho žiť, musia zatvárať prevádzky a ja som toho presvedčenia, že keby do prevádzok sa nezatvorili, ktorá Európska únia, mi povedzte, má takúto omaľovánku ako my, že zatvárajú. V Poľsku je všetko otvorené. Ja som si to dala, direkt som volala ľudí, ktorí tam žijú, nie čo nám tu médiá podsunú. V Poľsku je všetko pootvárané. V Nemecku je všetko pootvárané. Žiadajú, aby sa ľudia testovali aj očkovaní. A na základe tohto, čo sa stalo vo futbale, Bayern Mníchov, lebo musí prísť niekedy taká vec, ktorá, ktorá presvedčí možno cez nejakých známych ľudí. V Švajčiarsku idú ľudia robiť referendum, ktoré bude záväzné pre vládu, lebo nesúhlasia s opatreniami, ktoré momentálne sú. A my miesto toho, aby sme povedali, to, čo sme dali pred tým, keď to nebolo treba, tie testy, a my sme povedali, že budeme testovať ľudí, aby medzi sebou neroznášali nákazu, a tak my teraz všetko prenesieme na zamestnávateľov, na zamestnancov, chudákov, ktorí každý druhý deň budú musieť chodiť na testy a ktorí zarábajú 500 – 600 eura. Tak nehnevajte sa na mňa, ak toto má byť v legislatívnom skrátenom konaní, tak toto je naozaj vojna voči, proti vlastnému národu a myslím si, že nemá to nič, nemá to nič, tak sa aspoň pozrite do iných krajín, ako to robia, lebo oni to už vyskúšali. Nemecko patrí medzi najviac zaočkovaných štátov a teraz to tam prichádza. Tak mne to tak prichádza, že my nechceme mať zdravých ľudí, my chceme mať ľudí len zaočkovaných. Alebo vám to dakto hovorí, že to tak musíte robiť, lebo zdravý rozum tak nehovorí?! Takže nakoniec by som chcela povedať, preboha, zamyslite sa, zamyslite sa, chránite nenarodený ľudský život a likvidujete rodiny, deti, však tí ľudia nebudú mať z čoho žiť, tým deťom, budú tam, bude násilie v rodinách a podobne, pretože niektorí naozaj majú zdravotné problémy a jednoducho sa nechcú dať očkovať alebo to ten organizmus im to neprijme. Tak skúsme to, čo sme urobili predtým, otestujme. Lebo čo je z toho, ak očkovaný všade roznáša nákazu ešte aj na očkovaných? A že vakcína je zdravie? Ste hovorili? No nie je zdravie, lebo aj títo ľudia sú v nemocniciach. Hovorili ste, že je úsmev. No kto sa usmieva, keď ho nasilu pichajú ihlou? A teraz už hovoríte, že vakcína je sloboda. Aby ste aspoň toto dodržali, tak idete ľudí držať domov, idete zatvárať prevádzky a idete ničiť toto chudobné východné Slovensko, chudobné, mne je do plaču, čo robíte. Pán minister, a ak vy jete 10 rokov müsli a jogurt, tak toto iní nejedia. Toto je od vás farizejské a mali ste u primátora obložené chlebíčky a jedlo a tam sú fotky zverejnené na mestskom úrade. Myslíte, že toto vám ľudia žerú? Tak sa pozrite do Nemecka a berte si príklad z vyspelejších krajín a nerobte si tu sami svoje, svoje výmysly a nútite ľudí, aby robili a konali proti svojej vôli a aby nemali prácu! Ďakujem.
K. Tóthová, poslankyňa: (2006-12-14):
Ďakujem za pozornosť. (Potlesk.)
Blanár, Juraj, podpredseda NR SR (2022-05-11):
Pán spravodajca, máte záujem o záverečné slovo? To znamená, že budeme hlasovať o tomto návrhu o jedenástej hodine. Ďakujem pánovi spravodajcovi a budeme pokračovať ďalším bodom programu, ktorým je prvé čítanie o návrhu poslanca Národnej rady Miroslava Suju na vydanie zákona, ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov . Je to pod parlamentnou tlačou 992. Návrh na pridelenie výborom je v rozhodnutí 1031. Opäť udeľujem slovo pánovi poslancovi Miroslavovi Sujovi ako navrhovateľovi, aby uviedol tento návrh. Nech sa páči.
Valocký, Jozef, poslanec NR SR (2020-03-24):
Ďakujem pekne. Pán poslanec Kuffa, veľmi dobre si spomenul veci z tohoto zákona a mňa zaujíma, ak by potom aj pani ministerka alebo pán, pán spravodajca, prečo vlastne máme skúmať všetky dáta. Veď predsa, ja by som aj súhlasil s tým, ak niekto má, je pozitívne testovaný na koronavírus, ak mu bola uložená karanténa, dobre, nemám problém s týmto, žeby sa tento človek monitoroval, ale v podstate iba jeho pohyb, nie odpočúvať hovory, nie sledovať jeho dáta na internete a tak ďalej. Ďalej pán poslanec Kuffa veľmi dobre spomenul, čo s ľuďmi, ktorí nemajú telefón. Ďalšiu otázku mám, predstavte si, že som monitorovaný, nechám telefón doma a idem vonku. Veď ľudia sa veľmi rýchlo vynájdu. Ďalšiu otázku mám, čo ak, pani ministerka, vlastne keď niekto by podal ústavnú sťažnosť na tento zákon, že je veľmi, je veľký zásah do jeho, jeho ľudských práv, ako by to asi dopadlo. A ja v tomto vidím veľmi ľahkú situáciu zmierniť tento zákon, tak ako povedal pán spravodajca Dostál, monitorovať identifikovaných ľudí, neni s týmto problém, ale monitorovať iba ich pohyb. A po ďalšie, môže vláda vyhlásiť mimoriadny stav a je to vy-ba-ve-né a nemusíme tu o tom vôbec rokovať. Ďakujem pekne.
Hargaš, Ján, poslanec NR SR (2024-06-26):
Pán poslanec, počúval som vás, dlho som váhal, váhal, váhal, váhal, ale už toľko ste mi dali tých háčikov, že už som si povedal, že musím dať aj ja faktickú poznámku. Netýka sa úplne tejto témy, ale viackrát ste tam spomenuli niektoré veci, ktoré chcem aj ja teraz ozvučiť. Vy ste hovorili, že máme takú špecifickú vládu, ktorá si už kazí vzťahy aj so ZMOS-om, tak to nie je len so ZMOS-om, zajtra sa tu napríklad bude hlasovať o kompetenčnom zákone, ktorým okrem iného táto vláda ruší Radu pre štátnu službu. A predstavte si, máme sociálnodemokratickú vládu, proti ktorej sa postavili odborári v tomto prípade. Lebo to prišlo ako poslanecký pozmeňovák cez výbor, neprediskutované, členovia tej rady sa to dozvedeli od nás, že ich vlastne rušia. A odborári, odborári kritizujú sociálnodemokratickú vládu, že čo toto tu stvárate. Čiže to je len, to len na dokreslenie toho, že naozaj žijeme zvláštnu dobu. Som myslel, že sociálnodemokratické vlády vždycky s odborármi jedna ruka. A druhú poznámku, a to je to, čím ste ma vyprovokovali na záver. Zase ste s tým lietadlom to spomenuli a ten papalášizmus. Ja si naozaj myslím, že treba poukazovať na to, ako sa tu riešia záujmy všetkých možných len nie bežných občanov, pre ktorých má táto vláda pracovať. A my sme včera mali tlačovú konferenciu k meškajúcim pasom, že politici sa nám tu vyvážajú vládnym špeciálom na futbal, aj to ste viackrát spomínali, myslím, že aj pán minister tam dokonca bol v tom slávnom lete, a zatiaľ sme v situácii, keď viac ako štrnásťtisíc ľudí dnes čaká na svoje pasy, ktoré sú v omeškaní, pretože ministerstvo vnútra nestíha vydávať pasy. A takých manažérov máme na čele tých ministerstiev, že schválili zákon, ktorým navýšili poplatky za vydávanie pasov, čo znamená, že všetci ľudia si chceli ešte stihnúť tie staré poplatky, tie nižšie sumy v marci, zahltil sa systém a teraz ministerstvo vnútra nestíha. No tak toto by som rád poukázal, že tu sa riešia všetky možné problémy, len nie problémy bežných ľudí, ktoré oni potrebujú, aby táto vláda, táto vláda riešila. Ďakujem za pozornosť.
Ďuriš Nicholsonová, Lucia, podpredsedníčka NR SR (2017-05-10):
Na vaše vystúpenie registrujem sedem faktických poznámok. Končím možnosť prihlásiť sa s faktickou poznámkou. Pán poslanec Kollár.
Žiga, Peter, podpredseda NR SR (2024-06-20):
Budeme, vážené panie poslankyne, vážení páni poslanci, budeme pokračovať v rokovaní v druhom čítaní o vládnom návrhu zákona o Slovenskej televízii a rozhlase a o zmene niektorých zákonov. Vládny návrh zákona je uverejnený ako tlač 278, spoločná správa výborov má tlač 278a. Pani ministerku máme v sále. Pozerám sa, pána spravodaj... A, máme pána spravodajcu, pán poslanec Mažgút je spravodajca. V rámci rozpravy ešte s reakciou, teda s faktickou poznámkou pán poslanec Šipoš. (Reakcia z pléna.) A, vy ste nedokončili, aha, pardon. Dobre. Takže pokračovať v rámci rozpravy bude vystúpením pán poslanec Pročko. Nech sa páči. (Ruch v sále.) (Pokračovanie rokovania v druhom čítaní o vládnom návrhu zákona o Slovenskej televízii a rozhlase a o zmene niektorých zákonov , tlač 278.)
Kollár, Boris, predseda NR SR (2022-09-28):
O návrhu spoločnej spravodajkyni dávam hlasovať. Prosím, prezentujme sa a hlasujeme. (Hlasovanie.) Prítomných 138 poslancov, za 69, proti 31, zdržalo sa 38. Uvedený návrh sme neschválili. Pani poslankyňa, ďakujem. Teraz prosím povereného člena ústavnoprávneho výboru poslanca Dominika Drdula, aby uviedol hlasovanie o návrhu uznesenia k informácii o vydaných aproximačných nariadeniach vlády Slovenskej republiky v I. polroku 2022 a o zámere prijímania aproximačných nariadení vlády v II. polroku 2022, tlač 1080. Nech sa páči, pán poslanec, máte slovo. (Hlasovanie o návrhu uznesenia k informácii o vydaných aproximačných nariadeniach vlády Slovenskej republiky v I. polroku 2022 a o zámere prijímania aproximačných nariadení vlády Slovenskej republiky v II. polroku 2022 , tlač 1080.)
B. Bugár, podpredseda NR SR: (2004-05-14):
Pristúpime k druhému čítaniu o vládnom návrhu zákona o patentových zástupcoch (tlač 563). Pán poslanec Ľubomír Vážny je spravodajcom. Nech sa páči, máte slovo.
J. Zvonár, poslanec: (2007-06-20):
Budeme hlasovať o pozmeňujúcich návrhoch pána poslanca Novotného, tak ako ich navrhol. Budeme hlasovať o návrhoch 1, 2 spoločne.
Pollák, Peter, poslanec Európskeho parlamentu (2021-06-18):
Ďakujem pekne. K tým administratívnym prekážkam ohľadne eurofondov. Naozaj to vnímame tak, že Slovensko je jedna z problematických krajín, ktorá míňa málo, a keď ich míňa, tak v minulosti ich míňala, míňala v podstate nejakým sporným spôsobom, a ono v podstate aj Slovensko malo z toho aj nejaké problémy. Samozrejme, ako člen výboru REGI sa tejto téme intenzívne venujem a som rád, že koncom mesiaca, tohto mesiaca bude misia komisárky Ferreira v podstate na Slovensku a práve sa teda budem venovať v podstate eurofondom. A ja som inicioval ešte pred covidom misiu celého výboru a práve včera som hovoril s predsedom výboru REGI, tá misia bude uskutočnená a hneď ako to budú povolené misie, tak bude misia výboru REGI práve v podstate zameraná na čerpanie eurofondov, problematické čerpanie eurofondov na Slovensku. A k správe Matić, budem hlasovať proti tejto správe. Čo sa týka vlastne vakcín, nemyslím si, že by Slovensko bolo nejakým spôsobom ukrivdené oproti ostatným členským krajinám. Verte, že keby sme si nakupovali vakcíny samostatne, tak Nemci by, by vlastne mali tú zaočkovanosť niekde úplne inde, v čase keď teda bol ten problém s nedostatkom vakcín na Slovensku. Dnes tých vakcín, chvalabohu, je dostatok. Vnímam teda aj snahu Slovenska získať v čase, keď nebol dostatok vakcín, aj neregistrovanú vakcínu na teda, na záchranu života a teda zdravia ľudí. Chvalabohu, tých vakcín dnes už je dostatok. Samozrejme, tak ako tu už bolo povedané kolegom Štefancom, naozaj, alebo teda aj kolegami, tá cena v podstate sa výrazným spôsobom znížila, keďže sme nakupovali v podstate centrálne a jednotne. Takže verím, že teraz je na nás všetkých a aj na nás, aby sme urobili maximum pre to, aby tí ľudia v podstate na Slovensku boli v čo najväčšom rozmere zaočkovaní, pretože nám hrozí naozaj tretia vlna, ktorá môže mať katastrofálny dopad... (Prerušenie vystúpenia časomerom.)
Hrnčiar, Andrej, podpredseda NR SR (2019-09-25):
Pán navrhovateľ, pán Vašečka.
Kuffa, Štefan, poslanec NR SR (2021-07-02):
Začnem Filipom, tak jak, presne ako povedal, v tej rozprave sa nedá to všetko povedať, ten čas je krátky. Ale v tej top desiatke boli zahraničné, holandské firmy poľnohospodárske pri čerpaní zelenej nafty. Ja som si, Janko Mičovský, na teba vtedy spomenul a bolo mi to veľmi ľúto. Malí farmári, malí farmári – a to ti prídem aj do lavici povedať – nedostali nič z tej zelenej nafty, ale práve tieto firmy tuná dostali. Toto presne nás čaká tuná na Slovensku. To neni strašenie, pán Šíbl! Prosím vás pekne, vy tu hovoríte o pôvodných monokultúrach ako smrečín. Pán Šíbl, vy ste inými slovami povedali takto, v Tatrách je smrek nepôvodnou drevinou, je nepôvodnou drevinou. Na tom sa zhodneme. Vy chcete nechať celé Tatry padnúť? Toto je váš zámer? To ste sa pekne odhalili. Vážení občania, aby ste to počuli, Tatry ako celok, celé padnú, lebo tu pán Šíbl povedal, to je nepôvodná drevina, smrek. A tam smrek rastie, v Tatrách. Pôvodná drevina je jedľa a buk. Pôvodná drevina bola jedľa a buk. A tam sú smrečiny. Vy chcete toto všetko nechať? Milan Kuriak, ty tuná na mňa tuná teraz takto pozeráš, tak na teba teraz tak zareagujem. Prosím ťa pekne, plačeš tu o ťažiaroch. Každú hodinu u nás na Slovensku 1 200 kubických metrov narastie dreva, každú hodinu 1 200. A 900 sa vyťaží. To znamená, to je úbytok podľa teba? A to, že vyvážajú to do susedného Poľska? Veď ty si z Oravy, však, samozrejme, že to vyvážajú do Poľska. A ty aj vieš odpoveď prečo. No prečo? No lebo lepšie Poliaci zaplatia za, za tú guľatinu. A kde to majú dať tí ťažbári, z čoho majú uživiť svoje vlastné rodiny? Neplač tu nad tým, kde slzy nie je možné, neni potrebné vylievať. Na Jara Karahutu nestihnem tuná reagovať (povedané so smiechom), ale ti odpoviem ešte... (Prerušenie vystúpenia časomerom.)
Zmajkovičová, Renáta, podpredsedníčka NR SR (2013-09-17):
V zmysle rokovacieho poriadku požiadal o slovo pán poslanec Štefanec, nech sa páči, ako navrhovateľ.
Turčanová, Andrea, poslankyňa NR SR (2023-12-13):
Ďakujem veľmi pekne. Pán Kišš spomenul dôchodky a teda II. pilier. Myslím si, že úpravy dôchodku by mali byť riadne prejednané, systémovo nastavené. Nemôže sa diať to, čo sledujeme dnes, že budúci dôchodcovia ani netušia, čo ich čaká. V KDH presadzujeme stabilný systém, záruky budúceho dôstojného príjmu v starobe. Dôchodky by sa mali upravovať predvídateľným spôsobom a nie podľa svojvôle politikov, ako to vidíme teraz. Peniaze v II. pilieri sa sporiteľovi zhromažďujú na jeho osobnom účte, pričom on sám rozhoduje o miere ich zhodnotenia. Na rozdiel od prvého, do veľkej miery solidárneho, piliera tento II. pilier je zásluhový. Peniaze vyplácané z II. piliera po dosiahnutí dôchodkového veku považujeme za nasporený osobný majetok, čo je rozdiel oproti I. pilieru. Je preto neprijateľné, že táto vláda s menšou obmenou názvu jednej strany pokračuje v neodbornom zásahu a znižuje tak osobný majetok občanov Slovenska. Toto nie je konsolidácia, toto je sabotáž. Ďakujem.
Baška, Jaroslav, poslanec NR SR (2013-06-17):
Ďakujem veľmi pekne za slovo. Vážená pani predsedajúca, vážený pán minister, ja sa dotknem troch takých vecí, ktoré ste vo vašej rozprave povedali. Tou prvou je, a myslím si to aj ja, keď sa hovorí, že je to „slohová práca“. Pretože uvediem to na jednom príklade, ktorý v tejto práci alebo v tomto materiáli bol. Hovoril aj o tom, že jedna z tých nehnuteľností, ktorá bola prevedená, resp. predaná, tak naozaj táto nehnuteľnosť bola prevedená, predaná, ale za pôsobenia pána exministra obrany, pána poslanca Galka. A neverím, neverím tomu, že by takýto prevod, ak by bol nezákonný, nezastavil. Že by ho nezastavil. Čiže to je, to je jedna vec, ktorá ma utvrdzuje v tom, že naozaj veľmi veľa vecí je v tejto práci slohových a naozaj necháme to na vyšetrovacie orgány, ktoré potvrdia, resp. vyvrátia, čo je v tom pravdivé, čo v tom nie je pravdivé. Druhá vec. Samotná medializácia a ten jeden krok, ktorý urobil pán exminister Galko, že pozval na tlačovú besedu do Liberálneho domu dôstojníčku Vojenskej spravodajskej služby. A toto nie je déja vu, toto isté urobil, aj keď bol ministrom obrany, s bývalým riaditeľom Bezpečnostného úradu, ktorého takýmto spôsobom, môžem to povedať, aj zneužil. Pretože nový riaditeľ Bezpečnostného úradu, ktorého som menoval ja, spĺňal všetky predpoklady na to, aby bol novým riaditeľom Bezpečnostného úradu, čo ten predchádzajúci riaditeľ Bezpečnostného úradu nespĺňal. A teraz ani neviem, a to v rozprave poviem, kto možno zneužil koho, či to bol pán Galko, pani, pani dôstojníčku, alebo ona jeho, aby sa dostala z ozbrojených síl von. A tá tretia vec, čo ma naozaj zarazila, je to, že pán Galko... (Prerušenie vystúpenia časomerom.)
Kadúc, Miroslav, poslanec NR SR (2015-05-19):
Ďakujem veľmi pekne za poznámky pána Borisa Suska aj Edity Pfundtner. Len k pánovi Suskovi krátka reakcia, že vaša strana alebo vládna strana SMER mala odvahu reformovať. No sám viete, že to nie je úplná pravda. Aj v tejto sále sedia dvaja bývalí ministri spravodlivosti, ktorí, jeden z nich pripravoval trestné kódexy a pani Žitňanská pracovala na zmene súdnictva, najmä z pohľadu výberových konaní, čo bola dosť zásadná a dosť odvážna zmena. A pokiaľ viem, stretla sa s ťažkým odporom. Čiže tá odvaha, myslím si, že v tejto sále je tu kopec ľudí, ktorí majú odvahu aj odborné skúsenosti na to, aby aj predložili podobné, podobné kódexy. Stretnutie, alebo teda že neboli stretnutia. No, z vašej strany vzišlo, vzišla požiadavka, stretnime sa predsa ešte raz. Načo potom vzišla táto požiadavka, keď nebolo o čom podľa vás diskutovať. My sme sa práveže nestretli. A to je, to je ten zásadný problém, kde tam práve malo byť po tom prvom neformálnom stretnutí dané ďalšie návrhy na vylepšenie. Nie na politikárčenie, na vylepšenie toho návrhu. Toto je nedostatok, ktorý nás môže v budúcnosti stáť ďalšiu a ďalšiu novelizáciu. Dnes súčasné OSP-čko, ak sa nemýlim, má okolo 90 novelizácií, čo je katastrofa. A že som nepredložil argument, či skôr proces, alebo hmotu. No, no tak ja som povedal, že tak podľa mňa budeme v najbližšej dobe novelizovať hmotu, prípadne potom proces, prípadne jedno aj druhé na preskačku. Ak to správne čítam, to, čo hovoríte, vy tvrdíte, že tento proces nebude najbližšiu dobu novelizovaný. Ak to tak je, budem sa tomu iba tešiť.
Mičovský, Ján, poslanec NR SR (2015-10-06):
Ďakujem za slovo, pán predseda. Vďaka vlastnej nešikovnosti som nedobehol k hlasovaciemu zariadeniu. Chcem teda povedať, že pri hlasovaní pod číslom 162, tlač 1767, som chcel byť za.
Pellegrini, Peter, podpredseda NR SR (2020-06-09):
Ďakujem veľmi pekne. Otváram rozpravu. Konštatujem, že nemám žiadnu písomnú prihlášku, preto sa teraz pýtam, kto sa hlási do rozpravy ústne? Končím možnosť prihlásiť sa do rozpravy a vyhlasujem rozpravu za skončenú. Zároveň prerušujem rokovanie o tomto bode, budeme o ňom hlasovať už o jedenástej. Keďže dorazil pán minister práce, sociálnych vecí a rodiny Milan Krajniak, prosím ho, aby uviedol v druhom čítaní vládny návrh zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov a ktorým sa dopĺňa zákon č. 311/2001 Z. z. Zákonník práce v znení neskorších predpisov (tlač 132). Výsledky máme v tlači 132a. Nech sa páči, pán minister.
Figeľ, Ján, podpredseda NR SR (2012-09-19):
Ďakujem. Teraz dávam slovo spoločnému spravodajcovi z výboru pre pôdohospodárstvo a životné prostredie, pánovi poslancovi Jánovi Babičovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Somogyi, Szilárd, poslanec NR SR (2011-03-24):
Ďakujem. Pán predsedajúci v rozprave vystúpil poslanec Andrej Kolesík, ktorý podal pozmeňujúci a doplňujúci návrh. Ďalej v rozprave vystúpil poslanec Juraj Droba a Milan Gaľa, ktorý podal pozmeňujúci a doplňujúci návrh. A dnes po opätovnom otvorení rozpravy vystúpil poslanec Pado a podal jeden pozmeňujúci návrh týkajúci sa zmeny účinnosti zákona. Najprv, pán predsedajúci, dajte hlasovať o skrátení lehoty podľa § 83 ods. 4 rokovacieho poriadku k pozmeňujúcemu návrhu pána poslanca Pada, ktorý odznel dnes.
Grečková, Lea, poslankyňa NR SR (2013-03-19):
V rozprave nevystúpil žiaden poslanec, preto, prosím, aby ste dali hlasovať o tom, že Národná rada prerokuje uvedený návrh zákona v druhom čítaní.
Kočiš, Eduard, poslanec NR SR (2023-03-23):
Veľmi pekne ďakujem za slovo, pán predsedajúci. Milí kolegovia, ja mám na pána ministra v podstate iba jednu jedinú otázku. V tomto vašom predkladanom návrhu zákona sa znižuje vek rušňovodiča na 19 rokov. Ja chápem a rozumiem tomu, že dráhy alebo Železnice Slovenskej republiky sú aj personálne, ľudsky aj kapacitne možno poddimenzované, ale nemyslite si, že znižovanie veku rušňovodiča na 19 rokov je nejakým ohrozením. Mali sme tu už v pléne Národnej rady Slovenskej republiky podobné zákony, kde sa znižuje vek prijatia príslušníka do Policajného zboru alebo do väzenskej a justičnej stráže na 18 rokov. Čiže toto mi v tomto návrhu zákona troška vadí, aj keď na druhej strane ja úplne chápem to, že tie stavy sú poddimenzované a potrebujú aj Železnice Slovenskej republiky nejakým spôsobom naberať nových zamestnancov, ale ten vek mi príde možno taký, možno taký kritický, pretože 19 rokov je taký, by som povedal, zrelo nezrelý vek, či už u mladého muža, alebo u mladej ženy. Čiže na túto otázku by som potreboval odpoveď. Ďakujem pekne.
Laurenčík, Milan, podpredseda NR SR (2022-06-24):
V rozprave teraz vystúpi pán poslanec Filip Kuffa. Pripraví sa pán poslanec Milan Mazurek. Nech sa páči, máte slovo.
Zajac, Peter, poslanec NR SR (2011-05-26):
Vážený pán poslanec, vo svojom príspevku ste zabudli na to, že predseda zahraničného výboru František Šebej je nie členom MOST-u – HÍD, ale OKS a jeho podpredsedom. To po prvé. Po druhé, vy ste asi trikrát spomenuli MOST – HÍD, tým ste asi chceli naznačiť, že špecificky poslanci za MOST – HÍD alebo prípadne poslanci v poslaneckom klube MOST – HÍD majú nejakú menšiu mieru lojality voči Slovenskej republike. A potom ste chceli ešte ďalej povedať, že vlastne všetci koaliční poslanci majú akúsi menšiu mieru lojality voči Slovenskej republike. Keď si ale človek porovnáva tie dve vyhlásenia, tak nedá sa povedať nič iné, iba to, že návrh, ktorý prešiel, zo zahraničného výboru, je návrh pokojný, kdežto návrh SNS je návrh, ktorý priam vyžaruje nevraživosť. Priam vyžaruje niečo, čo by som nazval doslova vyvolávaním nejakej studenej vojny. A to bez ohľadu na to, čo si myslíme o maďarskej ústave a čo si myslíme o dvojakom občianstve a volebnom práve. No, proste, neviem si predstaviť, ako sa v diplomacii, ako sa v oblasti zahraničnej politiky dá v Európskej únii takýmto spôsobom čokoľvek dosiahnuť, tou absolútnou nezmyselnou agresivitou. Ja by som sa len opýtal, kde boli poslanci SMER-u v Socialistickej internacionále, čo urobili poslanci SMER-u tam, kde mali svoje názory vysloviť. Neviem o tom, že by povedali čokoľvek. Neviem o tom, že by tam lobovali, kde naozaj treba lobovať, že by tam robili preventívnu medzinárodnú politiku, kde je ich miesto. Čiže to, čo vy hovoríte, to je falošné.
Paška, Pavol, predseda NR SR (2012-09-20):
(Hlasovanie.) 141 prítomných, 110 bolo za, 12 proti, 19 sa zddržalo. Tieto body sme schválili.
Šefčík, Marek, poslanec NR SR (2023-02-07):
Ďakujem pekne. Juraj, tak ty vieš, že ja sa týmto veciam nevenujem, nezaoberám sa tým. Som tu síce, sledujem rozpravu, vidím, čo sa stalo. Lukáš Kyselica je ochotný dopracovať ten návrh zákona. Sám priznáva, že sú tam nedostatky, ktoré sa dajú doladiť, vysvetlil ti to. Ďalší možno Marcel Mihalik sa tým zaoberal. Máme v klube ľudí, ktorí sa týmto zaoberajú, ale túto faktickú poznámku som si dal kvôli tomu, aby som zareagoval na, na inú vec. Ty si tak saskársky pekne kopal do ministra a nepriamo aj do Lukáša Kyselicu. Mne sa páčilo, ako si v jednej televíznej diskusii hovoril, my už štrnásť rokov v SaS-ke robíme toto a toto a tak ďalej a tak ďalej. Ako keby si úplne zabudol svoju minulosť. Dodal si tam, že OĽANO chcelo presadiť veci z „Rozhodni to“, a to sme my rozhodne v SaS-ke, samozrejme, podporiť nemohli. Pripomenul si mi jedného človeka. Maroša Žilinku. Maroš Žilinka pri vypočutí nás všetkých oklamal, všetkých nás oklamal. Juraj, rovnaký charakter si aj ty. Všetkým si nás oklamal. (Potlesk.)
Fico, Robert, predseda vlády SR (2017-09-07):
Pán predsedajúci, keďže druhá otázka je prakticky totožná, môžem hovoriť 10 minút na túto tému, alebo si to rozdelím po 5 minút?
B. Bugár, podpredseda NR SR: (2003-07-02):
J. Jaduš, poslanec: Ja by som chcel podporiť vystúpenie pána MUDr. Soboňu a pripomenúť na rozšírenie jeho myšlienok jednu vec. Nech my dnes prijmeme akúkoľvek normu, akýkoľvek zákon, žena sa v konečnom dôsledku vždy bude rozhodovať sama podľa vlastného vedomia a svedomia. A je jedno z jej hľadiska, či sa interrupcia vykoná na území slovenského štátu, alebo či si pôjde dať interrupciu vykonať mimo tejto krajiny. A o tom, že tak je, nás presviedčajú krajiny, v ktorých sú interrupcie zakázané - Írsko, Poľsko. Ak sa tu divil niektorý pán poslanec nad tým, že v Poľsku je 200-tisíc interrupcií, teda že si 200-tisíc Poliek dá vykonať ročne interrupcie mimo hraníc svojho štátu, je to tak, pán poslanec. Bolo to v médiách, mohli ste si to prečítať. Mohli ste to vidieť aj na obrazovkách. Takže o čo vlastne ide?
Jurinová, Erika, podpredsedníčka NR SR (2015-10-02):
Pán poslanec Kuffa.
Hudacký, Ján, poslanec NR SR (2012-11-20):
Ďakujem pekne, pán predseda... (Ruch v sále.)
P. Paška, predseda NR SR: (2009-09-09):
(Hlasovanie.) 126 prítomných, 79 za, 11 proti, 35 sa zdržalo, 1 nehlasoval. Návrh prešiel do druhého čítania.
Figeľ, Ján, podpredseda NR SR (2013-09-13):
Na vystúpenie pána poslanca Poliačika sú faktické poznámky? Dve. Nech sa páči, Anton Martvoň.
Grendel, Gábor, podpredseda NR SR (2021-05-14):
Pán poslanec Ďurica s faktickou poznámkou.
Jurinová, Erika, podpredsedníčka NR SR (2013-10-23):
Áno, reakcia na pána Poliačika.
Ľ. Jahnátek, minister hospodárstva SR: (2007-10-25):
Touto novelou ministerstvo hospodárstva dokončuje implementáciu Smernice 94/22/ES Európskeho parlamentu a Rady o podmienkach udeľovania a používania povolení na vyhľadávanie, prieskum a ťažbu uhľovodíkov. Dáva do súladu podmienky na uvedenie na trh pre technické zariadenia používané pri banskej činnosti a činnosti vykonávanej banským spôsobom a pre výbušniny so zákonom č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení zákona č. 436/2001 Z. z. a zákona č. 254/2003 Z. z., pretože túto oblasť oba uvedené zákony upravujú odlišne a novelou sa uvedená oblasť upravuje jednotne, čím sa vytvárajú podmienky pre voľný pohyb tovaru v rámci Európskej únie. Takisto sa odstraňuje existujúci rozpor so stavebným zákonom a dáva sa do súladu zákon č. 51/1988 Zb. o banskej činnosti so zákonom č. 44/1988 Zb., tzv. banským zákonom. Predložený návrh súčasne rozširuje pôsobnosť ministerstva hospodárstva v oblasti vydávania osvedčení o vhodnosti osobitného zásahu do zemskej kôry na účely konverzie a vydávania záväzných stanovísk o tom, či pri riešení konfliktu záujmov prevažuje všeobecný hospodársky záujem na využití výhradného ložiska nad oprávneným záujmom vlastníka alebo iných oprávnených osôb pri eventuálnom vyvlastňovacom konaní alebo v konaní o zriadení vecného bremena. Novelou zákona sa taktiež posilňuje postavenie hlavného banského úradu ako národného orgánu štátnej banskej správy vo vzťahu k orgánom Európskej únie, obvodných banských úradov vo vzťahu k ostatným osobitným štátnym orgánom, takisto obvodných banských úradov a hlavného banského úradu v oblasti dozoru a kontroly prepravy a používania výbušnín a pyrotechnických výrobkov a obvodných banských úradov v otázkach posudzovania vyťažených hornín z pohľadu odpadu a zodpovednosti za škody spôsobené odpadom z ťažobného priemyslu. Na záver by som chcel uviesť, že tento návrh zákona neodporuje Protokolu o ťažkých kovoch k Dohovoru o diaľkovom znečisťovaní ovzdušia prechádzajúcom hranicami štátov. Vážený pán predsedajúci, panie poslankyne, páni poslanci, dovoľujem si požiadať o schválenie predloženého návrhu zákona. Ďakujem pekne.
Uhliarik, Ivan, poslanec NR SR (2015-04-24):
Ďakujem pánovi poslancovi, že poukázal práve na tie konkrétne veci a také tie demagogické poznámky, ktoré hovoria kolegovia, budem, samozrejme, reagovať na poslanca Novotného. Hovoríme tu o tom, že aby sme boli, aby sme zobrali fakty. Pán minister vo svojej rozprave, a chcem tým potvrdiť slová poslanca Novotného, naozaj čítal z vyjadrenia riaditeľa Medical Group, a budem citovať, napísal som si to, pán minister: „Domnievame sa, že z našej strany nedošlo pri tvorbe cien k neštandardnému navýšeniu ceny.“ Viete, bez ohľadu na to, čo sa urobilo alebo čo na seba hádžeme, keď toto povie minister, povedal to aj poslanec Novotný, že číta a parafrázuje riaditeľa Medical Group, že sa domnieva, že z našej strany nedošlo pri tvorbe ceny, a dnes sme tu videli poslanca Novotného, ako porovnal naozaj piešťanské cétečko za 1,6 mil. eur, v Znojme to isté cétečko za 670-, zhruba, -tisíc eur a v Havlíčkovom Brode za 530-tisíc eur, tak niekde je, niekde je jednoducho naozaj chyba. Veď sa môžme politicky tu hrať a ukazovať pred nejakými médiami, ale poďme na fakty. A keď toto sú fakty, tak poďme sa pozrieť, kde je chyba. Lebo potom mi to pripomína, naozaj, že čím niekto robí drahšie nákupy, tým lepšie, hej, či je to pri diaľniciach, pri liekoch, pri čomkoľvek. Ja si myslím, že to, čo funguje pri liekoch, a tam sa referencovanie liekov robí od roku 2008, skutočne to, čo aj povedal poslanec Novotný, je možné robiť aj pri prístrojoch alebo pri nákupe iných služieb. Minimálne v týchto štyroch krajinách V4. Máme veľmi dobre prepojené systémy pri liekoch.. (Prerušenie vystúpenia časomerom.)
Laššáková, Jana, podpredsedníčka NR SR (2015-09-17):
Na vystúpenie pána poslanca s faktickými poznámkami sa hlásia páni poslanci Huba, Muránsky, Petrák. Končím možnosť prihlásiť sa faktickými poznámkami. Nech sa páči, pán poslanec Huba.
Jurinová, Erika, podpredsedníčka NR SR (2015-09-25):
Ďakujem pekne, pani spravodajkyňa. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto do rozpravy prihlásiť ústne. Nie je tomu tak. Vyhlasujem rozpravu za skončenú. Prerušujem rokovanie o tomto bode programu. Pokračujeme informáciou o vydaných aproximačných nariadeniach vlády Slovenskej republiky v I. polroku 2015 a o zámere prijímania aproximačných nariadení vlády Slovenskej republiky v II. polroku 2015 . Materiál vlády je uverejnený ako tlač 1647. Nech sa páči, pán minister, uveďte vládny návrh zákona.
Kočiš, Eduard, poslanec NR SR (2021-05-03):
Ďakujem pekne za slovo, pán predsedajúci. Pán kolega Jarjabek, ako človek, ktorý naozaj kultúrou žije celý svoj produktívny život, ste naozaj veľmi pekne a správne zhodnotil, že naozaj tuná nejde už druhý deň o schôdzu Národnej rady Slovenskej republiky, kde sa má obhajovať druhé programové vyhlásenie vlády za posledný druhý, za posledné dva roky, ale už od minulého piatku tuná počúvame akúsi sebachválu jednotlivých ministrov, čo sa im všetko podarilo spraviť, aké majú ešte plány a aké vízie sú na ich ministerstvách do budúcnosti, ale to, že by mali obhajovať programové vyhlásenie vlády, je, takýchto vecí je značné minimum. Ako umelec a človek, ktorý sa kultúre, teda živej kultúre, ako ste veľmi pekne poznamenal, venujete dlhodobo, a spomínal ste tu tých tribúnov ľudu, ktorí tuná bojovali za vládu zmeny, za slušné Slovensko. Kde je teraz Kemka, Stanke, Jakab, Pauhofová, Latinák a mnohí iní, ktorí tuná bojovali za tú našu krajšiu budúcnosť? A keď vznikla situácia, ktorá vznikla, kultúra bola systematicky či už z takých, alebo onakých príčin likvidovaná, tak títo páni umelci – v úvodzovkách – boli ticho. Nikto sa nikdy neozval a snáď im táto situácia vyhovovala. Ak vláda nie je schopná financovať kultúru zo zdrojov ministerstva kultúry, zo zdrojov vlády, ako aj zo zdrojov Európskej únie, tak si myslím, že zo súkromných zdrojov to bude iba také kultúrne science fiction, pretože súkromné zdroje na kultúru, to je taká utópia. A na záver ste poznamenal tú krásnu opravu hradov a zámkov, je to jedna úžasná iniciatíva, no ale keď naša pani ministerka nevyužila možných 5 mil. a dala milión, tak je to veľmi úbohé. Ďakujem pekne.
Danko, Andrej, podpredseda NR SR (2023-12-14):
Poprosím zástupcu vlády.
Grendel, Gábor, podpredseda NR SR (2020-07-24):
Pán poslanec Ďurica.
P. Hrušovský, podpredseda NR SR: (2001-12-06):
P. Magvaši, minister práce, sociálnych vecí a rodiny SR: Takže, pán podpredseda výboru pre sociálne veci a bývanie, verím, že sa nám to spoločne podarí.
Blaha, Ľuboš, podpredseda NR SR (2023-11-15):
Ako ďalší sa s faktickou poznámkou prihlásil pán poslanec Michal Bartek. Nech sa páči.